Dona'm les entitats que apareixen en el següent text:
Joana Raspall i Juanola (Barcelona, 1 de juliol de 1913 – Sant Feliu de Llobregat, 4 de desembre de 2013) fou una escriptora, lexicòloga i bibliotecària catalana. Tot i que és coneguda per l'obra poètica infantil, escrigué també per a adults i dins la seva obra hi ha teatre, contes i novel·les. Rebé la Medalla d'or de la Ciutat de Sant Feliu de Llobregat el 1993, la Creu de Sant Jordi el 2006 i la Medalla al treball President Macià el 2010. El 2013, Sant Feliu de Llobregat i la Generalitat de Catalunya van declarar l'Any de Joana Raspall i van celebrar el seu centenari en vida. Joana Raspall va néixer a Barcelona al barri de la Barceloneta, malgrat que la família vivia al Masnou. Son pare, Bonaventura Raspall i Pahissa, era un petit exportador agrícola de Sant Feliu de Llobregat; sa mare, Joana Juanola i Devavry, nascuda a Épernay (França) s'encarregava de portar la comptabilitat del negoci familiar. Ben aviat, amb tres anys, es van instal·lar a Sant Feliu de Llobregat. Va estudiar pocs anys a l'escola municipal de Sant Feliu, ja que als onze se'n va anar a estudiar a Perpinyà. Només hi va estudiar un any i mig fins que la mort de son pare li provocà el retorn a Sant Feliu de Llobregat. En plena dictadura de Primo de Rivera, amb catorze anys, va iniciar el seu activisme cultural, sempre en català. Participava en les revistes locals periòdicament des dels anys 20 i anava escrivint poemes, prosa i teatre, que guardava en un calaix, aquest material no el va publicar fins que va ser ja gran. També col·laborava amb revistes locals com El Eco de Llobregat, Camí i Claror, i participava en el grup de teatre i declamació Miguel Rojas. Als anys 30 del segle xx encapçalà una campanya per demanar una Biblioteca Infantil a Sant Feliu, segons una nota que es conserva al Fons Municipal de l'Ajuntament de Sant Feliu de Llobregat de l'Arxiu Comarcal del Baix Llobregat. Entre 1935 i 1938 estudià a l'Escola de Bibliotecàries de Barcelona, on obtingué el títol de Biblioteconomia. Des d'aleshores i fins a la fi de la Guerra Civil espanyola va treballar de bibliotecària a Vilafranca del Penedès, on va contribuir a salvar molts exemplars de llibres catalans de la destrucció. amb Roser Lleó. A l'escola coincidí amb la també bibliotecària Maria Magdalena Bonamich Font. Durant la dictadura de Franco, en els anys en què ensenyar el català era prohibit, ella ho feia clandestinament fent classes al seu domicili particular. Va continuar escrivint i publicant on podia, animant tothom a estimar i utilitzar la llengua catalana, cosa que continuà fent anys més tard amb l'assessorament d'Òmnium Cultural.
Joana Raspall i Juanola : artista_o_autor, Barcelona : Entitat_Geopolítica, Sant Feliu de Llobregat : Entitat_Geopolítica, Generalitat de Catalunya : govern, Joana Raspall : artista_o_autor, Masnou : Entitat_Geopolítica, Bonaventura Raspall i Pahissa : persona, Joana Juanola i Devavry : persona, Épernay : Entitat_Geopolítica, França : Entitat_Geopolítica, Perpinyà : Entitat_Geopolítica, Primo de Rivera : polític, El Eco de Llobregat : mitjans_massius, Camí : mitjans_massius, Claror : mitjans_massius, Miguel Rojas : organització, Sant Feliu : Entitat_Geopolítica, Guerra Civil : conflicte, Vilafranca del Penedès : Entitat_Geopolítica, Roser Lleó : persona, Maria Magdalena Bonamich Font : persona, Franco : polític, Any de Joana Raspall : esdeveniment, Ajuntament de Sant Feliu de Llobregat : govern, Arxiu Comarcal del Baix Llobregat : instal·lació_govern, Escola de Bibliotecàries de Barcelona : educació, Òmnium Cultural : organització, la Barceloneta : Entitat_Geopolítica, escola municipal de Sant Feliu : educació